Părinții lui Aleksei Navalnîi, opozantul rus decedat în detenție la mijlocul lunii februarie, au transmis mulțumiri celor mii de ruși care au venit să îi aducă un omagiu la mormântul său din Moscova, la aproape zece zile de la înmormântarea acestuia.
"Gratitudinea noastră imensă şi plecăciunea noastră tuturor celor care au venit şi mai vin la cimitir, celor care aduc flori, scriu despre Aleksei, care îşi amintesc de fiul nostru şi se roagă pentru el!", transmite văduva lui Aleksei Navalnîi, Iulia Navalnaia.
"Mulţumim că vă amintiţi, această amintire ne dă speranţă!", au conchis Anatoli Navalnîi şi Liudmila Navalnaia.
După funeraliile lui Aleksei Navalnîi din 1 martie, mii de ruși au continuat să vină la mormântul său, care era acoperit de un munte de flori.
În urma decesului lui Aleksei Navalnîi pe 16 februarie într-o închisoare din regiunea arctică, mama sa a fost nevoită să lupte câteva zile cu autoritățile ruse pentru a putea recupera trupul fiului său și a-l înhuma.